સૌથી પહેલાં દેશના બે મુખ્ય રાજ્યો આસામ અને પશ્ચિમ બંગાળમાં થઈ રહેલી ચૂંટણીઓ અંગે સટ્ટાબજાર શું કહે છે તે જોઈએ. સટોડિયાઓ પોતાનો દાવ ખેલી રહ્યા છે. સટ્ટાબજાર આસામમાં ભાજપને નંબર-૧ કહે છે જ્યારે પશ્ચિમ બંગાળમાં મમતા બેનરજીનો જાદુ યથાવત્ રહેશે એમ માને છે. સટ્ટાબજારની ગણતરી અનુસાર આસામની કુલ ૧૨૬ બેઠકોમાંથી ભાજપને ૫૬થી ૫૭, કોંગ્રેસને ૨૯થી ૩૦, એઆઈયુડીએફને ૧૩થી ૧૪, એજીપીને ૯થી ૧૦ અને અન્યને ૧૪થી ૧૫ બેઠકો મળશે તેમ માને છે. એ જ પ્રમાણે પશ્ચિમ બંગાળની કુલ ૨૯૪ બેઠકોમાંથી તૃણમૂલ કોંગ્રેસને ૧૭૩થી ૧૭૬, સીપીઆઈ (એમ)ને ૭૨થી ૭૫, કોંગ્રેસને ૨૮થી ૩૦, ભાજપને ૬થી ૭ અને અન્યને ૫થી ૬ બેઠકો મળશે તેમ માને છે. અલબત્ત, સટોડિયાઓ હંમેશા સાચા જ પડે છે તેવું નથી. મતલબ કે આસામમાં ભાજપ મોખરે છે, પરંતુ સ્પષ્ટ બહુમતીથી હજુ ૧૨ બેઠકો દૂર છે જે તે મેનેજ કરી શકે છે.